
PARLAMENTUL ROMÂNIEI

CAMERA DEPUTAŢILOR
Comisia pentru politică                economică, reformă şi privatizare

Bucureşti,

Nr.21/ 688 /18.12.2002

Comisia pentru industrii şi servicii

   Bucureşti,

   Nr.23/253 /2002

R A P O R T     C O M U N

asupra proiectului de Lege  pentru aprobarea Ordonanţei de urgenţă a Guvernului nr.171/2002 privind înfiinţarea Societăţii Comerciale Melana IV – S.A. sub autoritatea Ministerului Industriei şi Resurselor
     

În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare şi Comisia pentru industrii şi servicii au fost sesizate, spre dezbatere şi avizare în fond, în procedură de urgenţă, cu  proiectul de Lege pentru aprobarea Ordonanţei de urgenţă a Guvernului nr.171/2002 privind înfiinţarea Societăţii Comerciale Melana IV – S.A. sub autoritatea Ministerului Industriei şi Resurselor, trimis cu adresa nr. 645/10.12.2002.

         Proiectul de lege a fost primit de la Secretariatul General al Guvernului.

                   Acest proiect de Lege face parte din categoria legilor ordinare.

                   Proiectul de lege a fost avizat favorabil de către Comisia juridică, de disciplină şi imunităţi şi de Comisia pentru buget, finanţe şi bănci.

                   De asemenea, la întocmirea prezentului raport, Comisiile au avut în vedere avizul favorabil nr.1501/22.11.2002 al Consiliului Legislativ.

                   Proiectul de Lege pentru aprobarea Ordonanţei de urgenţă a Guvernului nr.171/2002 face parte din ansamblul de măsuri de însănătoşire a mediului de afaceri din România, de revigorare a economiei româneşti şi de creare de noi locuri de muncă.


                   Programul de restructurare al S.C. “Melana” – S.A. justifică necesitatea repornirii activului Melana IV şi valorificarea, conform legii, de către AVAB, a activelor Melana II, Melana III şi Melana V.

                  Acest proiect de Lege are ca obiect înfiinţarea Societăţii Comerciale Melana IV – S.A. sub autoritatea Ministerului Industriei şi Resurselor prin transmiterea fără plată a bunurilor aferente Secţiei Melana IV din domeniul privat al statului şi administrarea Autorităţii pentru Valorificarea Activelor Bancare.


Proiectul de lege are ca scopuri principale recuperarea investiţiei de 5,2 mil.USD, ceea ce va constitui suportul relansării industriei textile care să folosească materii prime autohtone, Melana IV fiind unica producătoare de fibre acrilice, precum şi readmisia forţei de muncă disponibilizată atât din cadrul SC Melana S.A., cât şi din amonte sau aval de aceasta.

                 Potrivit prevederilor art. 60 din Regulamentul Camerei Deputaţilor, membrii Comisiei pentru politică economică, reformă şi privatizare au examinat acest proiect de Lege în şedinţa din data de 17 decembrie 2002, iar membrii Comisiei pentru industrii şi servicii în şedinţa din data de 12 decembrie 2002. 

        La dezbaterea proiectului au participat ca invitaţi, în conformitate cu prevederile art.51 din Regulamentul Camerei Deputaţilor din partea Ministerului Industriei şi Resurselor: domnul Secretar de Stat Romulus Moucha, doamna director general Rodica Dimitriu, domnul director general Erimia Ungureanu şi domnul director Robert Neagoe de la Oficiul participaţiilor statului şi privatizării în industrie, iar din partea AVAB – domnul vicepreşedinte Mircea Ursache.
                 La lucrări, au fost prezenţi 28 deputaţi, din totalul de 31 membri ai Comisiei pentru politică economică, reformă şi privatizare şi 22 deputaţi, din totalul de 26 membri ai Comisiei pentru industrii şi servicii

                În urma examinării acestui proiect de lege,  cele două Comisii propun cu 48 voturi pentru, un vot împotrivă şi o abţinere, ca proiectul de Lege pentru aprobarea Ordonanţei de urgenţă a Guvernului nr.171/2002 privind înfiinţarea Societăţii Comerciale Melana IV – S.A. sub autoritatea Ministerului Industriei şi Resurselor să fie supus, spre dezbatere şi adoptare în plenul Camerei Deputaţilor în forma prezentată de iniţiator.

            PREŞEDINTE,                            PREŞEDINTE,                         

         Dan Radu Ruşanu                           István Antal  

              SECRETAR,                                         SECRETAR,           

      Lucia-Cornelia Lepădatu                              Aurelia Vasile   

                                                                                                                             Experţi parlamentari,

                                                                                                                                 Olga Tutoveanu

                                                                                                                                 Silvia Vlăsceanu

PARLAMENTUL ROMÂNIEI

CAMERA DEPUTAŢILOR

C ă t r e,





 BIROUL PERMANENT AL





 CAMEREI DEPUTAŢILOR


          Vă înaintăm, alăturat, RAPORTUL COMUN asupra proiectului de de Lege pentru aprobarea Ordonanţei de urgenţă a Guvernului nr.171/2002 privind înfiinţarea Societăţii Comerciale Melana IV – S.A. sub autoritatea Ministerului Industriei şi Resurselor, trimis cu adresa nr. 645/10.12.2002

            PREŞEDINTE,                                      PREŞEDINTE,                         

         Dan Radu Ruşanu                                       István Antal  

